«Կոչ Շիրակի թեմի առաջնորդ Միքայել Եպ. Աջապահյանին» կարգախոսով մամուլի ասուլիս է տեղի ունեցել Երկխոսության մեդիա կենտրոնում: Նախաձեռնությունը «Քրիստոնեական կամուրջ» շարժման անդամներինն է: Վերջիններիս նպատակն է հորդորել ու պահանջել թեմի առաջնորդից անցնել նախկին հասարակական ակտիվ աշխատանքին՝ նպաստելով հայ ազգի դեմ ծառացած խնդիրների լուծմանը: Շիրակի թեմի առաջնորդ Միքայել եպիսկոպոս Աջապահյանի վերջին ամիսների լռակյաց ու պասիվ կեցվածքով մտահոգված քաղաքացիները վաղը կհավաքվեն Վարդանանց հրապարակում, այնուհետ կմտնեն Սուրբ ՅոթՎերք եկեղեցի ու կհանդիպեն թեմի առաջնորդի հետ: Իսկ «Քրիստոնեական կամուրջ» նախաձեռնությունը նպատակ ունի ամրացնել Հայ առաքելական եկեղեցու տեղն ու դերը հասարակության մեջ: